Α4-0175/95

Πρόταση κανονισμού του Συμβουλίου που αφορά το ευρωπαϊκό σύστημα εθνικών και περιφερειακών λογαριασμών στην Ευρωπαϊκή Κοινότητα (COM(94)0593 - C4-0129/95 - 94/0314(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Έκτη αιτιολογική σκέψη

>Αρχικό κείμενο>

εκτιμώντας ότι το ευρωπαϊκό σύστημα ολοκληρωμένων οικονομικών λογαριασμών πρέπει να αναθεωρηθεί για τις ανάγκες της οικονομικής και νομισματικής ένωσης και θα πρέπει να χρησιμοποιηθεί για τον καθορισμό των εθνικών και περιφερειακών λογαριασμών που προβλέπονται από τις κοινοτικές πράξεις,

>Κείμενο μετά την ψηφοφορία στο ΕΚ>

εκτιμώντας ότι το ευρωπαϊκό σύστημα ολοκληρωμένων οικονομικών λογαριασμών πρέπει να αναθεωρηθεί για τις ανάγκες της οικονομικής και νομισματικής ένωσης και θα πρέπει να χρησιμοποιηθεί για τον καθορισμό των εθνικών και περιφερειακών λογαριασμών που προβλέπονται από τις κοινοτικές πράξεις, των οποίων η συμβατότητα θα εξασφαλίσει τον στενότερο δυνατό συντονισμό των οικονομικών πολιτικών και τη σύγκλιση των οικονομικών επιδόσεων των κρατών μελών και θα επιτρέψει ιδίως την πραγματοποίηση λεπτών συγκριτικών αναλύσεων των πολιτικών μέτρων των κρατών μελών,

(Τροπολογία 2)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

εκτιμώντας την αναγκαιότητα δημιουργίας ξεχωριστών δορυφόρων λογαριασμών, ιδίως σε ό,τι αφορά τα εισοδήματα και τις δαπάνες των νοικοκυριών με βάση μικροοικονομικές έννοιες, και τη φύση και την κατανομή των φορολογικών εσόδων στα κράτη μέλη,

(Τροπολογία 3)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

εκτιμώντας ότι η προβλεπόμενη ημερομηνία για τη διαβίβαση δεδομένων σύμφωνα με το EΣΟΛ-95 δεν θα επιτρέψει να χρησιμοποιηθούν αυτά τα δεδομένα για τη λήψη απόφασης σχετικά με την καθιέρωση ενιαίου νομίσματος όπως έχει προβλεφθεί στις διατάξεις του άρθρου 109 Ι, παρ. 3, της Συνθήκης ΕΚ,

(Τροπολογία 4)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

εκτιμώντας ότι τα θεμελιώδη δικαιώματα των πολιτών και ο σεβασμός της αρχής της διαφάνειας συνεπάγεται ότι τα στατιστικά δεδομένα, με εξαίρεση τις πληροφορίες που καλύπτονται από το στατιστικό απόρρητο, θα είναι άμεσα και εύκολα προσπελάσιμα,

(Τροπολογία 5)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

εκτιμώντας, αφενός, ότι τα μέτρα ενθάρρυνσης της τυποποίησης των συλλεγόμενων στοιχείων, της επεξεργασίας τους και της διαβίβασής τους στο EUROSTAT πρέπει να επαρκούν ώστε να βοηθούν τα κράτη μέλη που δεν διαθέτουν σημαντικές υποδομές στον τομέα της κατάρτισης στατιστικών, αλλά ότι, αφετέρου, οι συπληρωματικές προθεσμίες για τη διαβίβαση δεδομένων που έχουν χορηγηθεί κατ´ εξαίρεση σε ορισμένα κράτη μέλη δεν πρέπει να επιβραδύνουν, από την άλλη μεριά, τις γενικές διαδικασίες καθιέρωσης του ΕΣΟΛ-95,

(Τροπολογία 14)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

ότι το ΕΣΟΛ-95 θα έπρεπε να ακολουθήσει το ΣΕΛ 93 των Ηνωμένων Εθνών, στον οποία βασίζεται, όσον αφορά τη δημιουργία δορυφορικού συστήματος για ολοκληρωμένους περιβαλλοντικούς και οικονομικούς λογαριασμούς[semigr ]

(Τροπολογία 15)

Αιτιολογική σκέψη 15β (νέα)

>Κείμενο μετά την ψηφοφορία στο ΕΚ>

ότι το ΕΣΟΛ-95 θα έπρεπε να συμμορφωθεί σταδιακά στις απαιτήσεις του Πέμπτου Προγράμματος Δράσης για το Περιβάλλον όσον αφορά την «προσαρμογή των παραδοσιακών μέσων οικονομικής στατιστικής, συμπεριλαμβανομένης της τροποποίησης των βασικών οικονομικών δεικτών, όπως του ΑΕΠ, έτσι ώστε να αντανακλά την αξία των φυσικών και περιβαλλοντικών πόρων στη δημιουεγία τρεχόντων και μελλοντικών εισοδημάτων και να εκτιμά τις περιβαλλοντικές απώλειες και ζημίες με βάση την αντίστοιχη νομισματική αξία[semigr ]»

(Τροπολογία 16)

Αιτιολογική σκέψη 15γ (νέα)

>Κείμενο μετά την ψηφοφορία στο ΕΚ>

ότι το ΕΣΟΛ-95 πρέπει να λάβει υπόψη την ανακοίνωση της Επιτροπής σχετικά με περιβαλλοντικούς δείκτες και «πράσινους» εθνικούς λογαριασμούς - Η ολοκλήρωση συστημάτων περιβαλλοντικών και οικονομικών πληροφοριών (COM(94)0670)[semigr ]

(Τροπολογία 6)

Αιτιολογική σκέψη 17α (νέα)

>Κείμενο μετά την ψηφοφορία στο ΕΚ>

εκτιμώντας ότι, στις 20 Δεκεμβρίου 1994, είχε επέλθει συμφωνία ως προς το modus vivendi μεταξύ Ευρωπαϊκού Κοινοβουλίου, Συμβουλίου και Επιτροπής σε ό,τι αφορά τα μέτρα εκτέλεσης των πράξεων που θεσπίζονται σύμφωνα με τη διαδικασία του άρθρου 189 Β της Συνθήκης ΕΚ,

(Τροπολογία 17)

Άρθρο 2, εδάφιο 1α (νέο)

>Κείμενο μετά την ψηφοφορία στο ΕΚ>

Προ της 1ης Ιανουαρίου 1997, η Επιτροπή υποβάλλει πρόταση σχετικά με μεθοδολογία για την πλήρη ενσωμάτωση του δορυφορικού συστήματος ολοκληρωμένων περιβαλλοντικών και οικονομικών λογαριασμών.

(Τροπολογία 21)

Άρθρο 2, δεύτερο εδάφιο

>Αρχικό κείμενο>

Οι τροποποιήσεις της μεθοδολογίας του ΕΣΟΛ-95 που έχουν στόχο την αποσαφήνιση και τη βελτίωση του περιεχομένου της, έχουν εγκριθεί από την απόφαση της Επιτροπής σύμφωνα με τη διαδικασία που προβλέπεται στο άρθρο 5, με την προϋπόθεση να μην αλλάζουν τις βασικές έννοιες και να μην απαιτούν συμπληρωματικούς πόρους για την πραγματοποίησή τους και, τέλος, η εφαρμογή τους να μην επιφέρει καμία αύξηση των ιδίων πόρων εντός της Κοινότητας,

>Κείμενο μετά την ψηφοφορία στο ΕΚ>

Οι τροποποιήσεις της μεθοδολογίας του ΕΣΟΛ-95 που έχουν στόχο την αποσαφήνιση και τη βελτίωση του περιεχομένου της (η οποία θεωρείται αναγκαία, ιδιαίτερα δεδομένου του δεσμευτικού συστήματος δορυφορικών λογαριασμών, για την άντληση πληροφοριών σχετικά με τις μεταβολές του περιβαλλοντικού ενεργητικού, της ευμάρειας και των οικιακών και προσωπικών υπηρεσιών που ξεφεύγουν από τα όρια της παραγωγής), έχουν εγκριθεί από την απόφαση της Επιτροπής σύμφωνα με τη διαδικασία που προβλέπεται στο άρθρο 5, με την προϋπόθεση να μην αλλάζουν τις βασικές έννοιες και να μην απαιτούν σημαντικούς συμπληρωματικούς πόρους για την πραγματοποίησή τους και, τέλος, η εφαρμογή τους να μην επιφέρει καμία σημαντική αύξηση των ιδίων πόρων εντός της Κοινότητας,

(Τροπολογία 8)

Άρθρο 3, παράγραφος 1, τέταρτο εδάφιο

>Αρχικό κείμενο>

Πριν από την 1η Ιανουαρίου 2005 και κατόπιν πρότασης της Επιτροπής, το Συμβούλιο της Ευρωπαϊκής Ένωσης θα αποφασίσει για τις νέες συμπληρωματικές προθεσμίες που θα παραχωρηθούν σε ορισμένα κράτη μέλη για τη διαβίβαση των δεδομένων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 3, παράγραφος 2

>Αρχικό κείμενο>

2. Τα κράτη μέλη διαβιβάζουν τα αποτελέσματα του Παραρτήματος Β, περιλαμβανομένων των δεδομένων που έχουν δηλωθεί ως εμπιστευτικά από τα κράτη μέλη, σύμφωνα με τη νομοθεσία ή τις εθνικές μεθόδους που αφορούν το στατιστικό απόρρητο, σύμφωνα με τις διατάξεις του κανονισμού (ΕΟΚ) αριθ. 1588/90 του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων, στατιστικών πληροφοριών που καλύπτονται από το απόρρητο που διέπει την εμπιστευτική επεξεργασία της πληροφορίας.

>Κείμενο μετά την ψηφοφορία στο ΕΚ>

2. Τα κράτη μέλη διαβιβάζουν τα αποτελέσματα του Παραρτήματος Β, περιλαμβανομένων των δεδομένων που έχουν δηλωθεί ως εμπιστευτικά από τα κράτη μέλη, σύμφωνα με τη νομοθεσία ή τις εθνικές μεθόδους που αφορούν το στατιστικό απόρρητο, σύμφωνα με τις διατάξεις του κανονισμού (ΕΟΚ) αριθ. 1588/90 του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων, στατιστικών πληροφοριών που καλύπτονται από το απόρρητο που διέπει την εμπιστευτική επεξεργασία της πληροφορίας.

Αυτοί οι κανόνες περί απορρήτου δεν είναι δυνατόν να παρεμποδίσουν τους στόχους της συγκρισιμότητας και της συμβατότητας των στατιστικών δεδομένων του ΕΣΟΛ- 95.

(Τροπολογία 10)

Άρθρο 3, παράγραφος 2α (νέα)

>Κείμενο μετά την ψηφοφορία στο ΕΚ>

2α. Τα δεδομένα που αποκτά η Επιτροπή μέσω των λογαριασμών και των πινάκων του Παραρτήματος Β, με εξαίρεση τα εμπιστευτικά δεδομένα που αναφέρονται στην παράγραφο 2, τίθενται στη διάθεση οποιουδήποτε πολίτη της Ένωσης που θα το ζητήσει.

(Τροπολογία 11)

Άρθρο 5, παράγραφος 1

>Αρχικό κείμενο>

1. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή εκδίδει τη γνώμη της για το σχέδιο αυτό σε προθεσμία που μπορεί να καθορίσει ο πρόεδρος ανάλογα με το επείγον του εξεταζόμενου θέματος. Η γνώμη εκδίδεται με πλειοψηφία όπως προβλέπεται στο άρθρο 148 παράγραφος 2 της συνθήκης για την έγκριση αποφάσεων που καλείται να λάβει το Συμβούλιο της Ευρωπαϊκής Ένωσης κατόπιον πρότασης της Επιτροπής. Κατά τη διάρκεια της ψηφοφορίας στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται όπως καθορίζεται στο προαναφερθέν άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

1. Ο αντιπρόσωπος της Επιτροπής υποβάλλει στην επιτροπή σχέδιο των μέτρων εκτέλεσης γενικής εμβέλειας που πρέπει να ληφθούν. Η επιτροπή εκδίδει τη γνώμη της για το σχέδιο αυτό σε προθεσμία που μπορεί να καθορίσει ο πρόεδρος ανάλογα με το επείγον του εξεταζόμενου θέματος. Η γνώμη εκδίδεται με πλειοψηφία όπως προβλέπεται στο άρθρο 148 παράγραφος 2 της συνθήκης ιδρύσεως της Ευρωπαϊκής Κοινότητας για την έγκριση αποφάσεων που καλείται να λάβει το Συμβούλιο της Ευρωπαϊκής Ένωσης κατόπιον πρότασης της Επιτροπής. Κατά τη διάρκεια της ψηφοφορίας στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται όπως καθορίζεται στο προαναφερθέν άρθρο. Ο πρόεδρος δεν λαμβάνει μέρος στην ψηφοφορία.

(Τροπολογία 12)

Άρθρο 5, παράγραφος 2

>Αρχικό κείμενο>

2. Η Επιτροπή εγκρίνει τα μέτρα που είναι άμεσα εφαρμοστέα. Εντούτοις, εάν δεν είναι σύμφωνα με τη γνώμη που εκδόθηκε από την επιτροπή, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή καθυστερεί τρεις μήνες από την ημερομηνία αυτής της ανακοίνωσης, την εφαρμογή των μέτρων που έχουν αποφασισθεί από αυτήν.

>Κείμενο μετά την ψηφοφορία στο ΕΚ>

2. Η Επιτροπή εγκρίνει τα μέτρα εκτέλεσης γενικής εμβέλειας που είναι άμεσα εφαρμοστέα. Εντούτοις, εάν δεν είναι σύμφωνα με τη γνώμη που εκδόθηκε από την επιτροπή, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή καθυστερεί τρεις μήνες από την ημερομηνία αυτής της ανακοίνωσης, την εφαρμογή των μέτρων εκτέλεσης γενικής εμβέλειας που έχουν αποφασισθεί από αυτήν.

(Τροπολογία 18)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

Η λειτουργία του ΕΣΟΛ-95 θα αποτελέσει αντικείμενο αξιολόγησης κατά το 1999, και η Επιτροπή θα υποβάλει έκθεση σχετικά με τις διαπιστώσεις της, μαζί με ενδεχόμενες προτάσεις για αλλαγές, προ της 1ης Ιανουαρίου 2000. Η διαδικασία αυτή θα επαναλαμβάνεται ανά τριετία. Θα δίδεται ιδιαίτερη έμφαση στην πρόοδο του ΕΣΟΛ-95 από πλευράς «πράσινης» λογιστικής.

(Τροπολογία 19)

Άρθρο 7β (νέο)

>Κείμενο μετά την ψηφοφορία στο ΕΚ>

Άρθρο 7β

Το Ευρωπαϊκό Κοινοβούλιο θα ενημερώνεται σχετικά με τις επιπτώσεις της καθιέρωσης του νέου ΕΣΟΛ σε κάθε κράτος μέλος (δηλ. σχετικά με το βαθμό στον οποίο οι οικονομικοί του δείκτες διαφέρουν από εκείνους που υπολογίσθηκαν με βάση το ΕΣΟΛ 70). Τα σχετικά στοιχεία θα διατεθούν προ της 1ης Ιανουαρίου 2000, και θα ενημερώνονται ανά τριετία μετά την ημερομηνία αυτή.

(Τροπολογία 20)

Παράρτημα Α, κεφάλαιο VIα (νέο)

>Κείμενο μετά την ψηφοφορία στο ΕΚ>

Κεφάλαιο VIα

Δορυφορικό σύστημα ολοκληρωμένων περιβαλλοντικών και οικονομικών λογαριασμών

Προ της 1ης Ιανουαρίου 1996, η Επιτροπή υποβάλλει συγκεκριμένες προτάσεις σχετικά με το ποια στοιχεία θα διαχωριστούν ή θα επαναδιατυπωθούν, και ποια νέα στοιχεία σχετικά με το φυσικό περιβάλλον θα συγκεντρωθούν από τα κράτη μέλη, καθώς και σχετικά με τη μεθοδολογία για την επακόλουθη νομισματική έκφραση των στοιχείων αυτών.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης της Επιτροπής προς το Συμβούλιο σχετικά με κανονισμό (ΕΚ) του Συμβουλίου που αφορά το ευρωπαϊκό σύστημα εθνικών και περιφερειακών λογαριασμών στην Ευρωπαϊκή Κοινότητα (COM(94)0593 - C4-0129/95 - 94/0314(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0593 - 94/0314(CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 213 της Συνθήκης ΕΚ,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (Α4-0175/95),

1. εγκρίνει, υπό την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει κατά συνέπεια την πρότασή της, σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να ενημερώσει σχετικά το Σώμα[semigr ]

4. ζητεί να αρχίσει η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.